钦定古今图书集成/明伦汇编/氏族典/第333卷 > 刘休仁
## 钦定古今图书集成/明伦汇编/氏族典/第333卷 > 刘休仁

按《宋书始安王休仁传》，“休仁，文帝第十二子也。元嘉
二十九年，立为建安王。孝建三年，为秘书监，领南兖
州刺史。大明元年，入为侍中。四年，出为湘州刺史。前
废帝永光元年，迁领军将军。时废帝狂悖无道，忌惮
诸父，并囚之殿内，将南游荆湘二州，明旦欲杀诸父
便发。其夕，太宗克定祸难，殒帝于华林园。休仁便执”
臣礼。太宗以为扬州刺史。泰始五年，进都督豫、司二
州。休仁与太宗素相友爱，及废帝世，同经危难。泰豫
初，四方逆命，兵至近畿。休仁亲当矢石，大勋克建，任
总百揆，亲寄甚隆，朝野四方，莫不辐辏。上渐不悦，赐
死，降为始安县王。子伯融袭封。伯猷初出继江夏王，
休仁死后还本，与伯融俱徙丹阳。后废帝元徽元年，
赐死。

===刘休祐===按《宋书晋平剌王休祐传》：“休祐，文帝第十三子也。孝
建三年，封山阳王。太宗定乱，以为使持节都督荆湘
雝益梁宁南北秦八州诸军事，荆州刺史，封晋平王。
休祐素无才能，强梁自用。泰始六年，征为徐州刺史，
留之京邑。七年二月，车驾于岩山射雉，有一雉不肯
入场，令休祐射之，休祐便驰去，上遣寿寂之等共殴”
拉杀之。其年五月，追免休祐为庶人。长子仕荟早卒。
次子宣翊为世子，免废。次士弘，继鄱阳哀王休业袭
封，被废还本。次宣彦，封《原澧县侯》，免废。次宣谅。次宣
曜，出继南平穆王铄封，被废还本。次宣景，次宣梵，次
宣觉，次宣受，次宣则，次宣直，次宣季，凡十三子，并徙
晋平郡，元徽元年，听还都，顺帝昇明三年，谋反，并赐
死。